Nekfa si tezrawet-nneɣ, di tagara nezmer ad d-nnini d akken asentel-agi yaɛnan « tudert n tlawin n yemjaḥ » di taddart n Maɛmar d taddart n Icukren d win yeččuren d isallen d temsal yemxalafen anda nezmer ad d- nagem aṭas si tmusniwin n ddunit meṛṛa. Yarna nefkad iswi n umahil-nneɣ di temsalt-a imi deg-s nesbegen-d s tmuɣli talqayant ayen yaɛnan later id yeǧǧa jjiḥ n yergazen iqbayliyen ama di twacult neɣ di temetti taqbaylit sumata, ladɣa ɣur temeṭṭut d warraw-is, daɣen nefka-d ssebbat n tinigt d ssebbat n jjiḥ n yergazen-agi, anecta d tiririt ɣef isaqsiyen yellan di temukrist-nneɣ.